CELEX: 32015R2174
Language: sk
Date: 2015-11-24 00:00:00
Title: Vykonávacie nariadenie Komisie (EÚ) 2015/2174 z 24. novembra 2015 o indikatívnom zozname environmentálnych tovarov a služieb, o formáte na zasielanie údajov o európskych environmentálnych ekonomických účtoch a o forme, štruktúre a periodicite správ o kvalite podľa nariadenia Európskeho parlamentu a Rady (EÚ) č. 691/2011 o európskych environmentálnych ekonomických účtoch (Text s významom pre EHP)

25.11.2015   
            
            
               SK
            
            
               Úradný vestník Európskej únie
            
            
               L 307/17
            
         VYKONÁVACIE NARIADENIE KOMISIE (EÚ) 2015/2174
   z 24. novembra 2015
   o indikatívnom zozname environmentálnych tovarov a služieb, o formáte na zasielanie údajov o európskych environmentálnych ekonomických účtoch a o forme, štruktúre a periodicite správ o kvalite podľa nariadenia Európskeho parlamentu a Rady (EÚ) č. 691/2011 o európskych environmentálnych ekonomických účtoch
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 691/2011 zo 6. júla 2011 o európskych environmentálnych ekonomických účtoch (1), a najmä na jeho článok 3 ods. 5, článok 6 ods. 2 a článok 7 ods. 3,
   keďže:
   
               (1)
            
            
               Európske environmentálne ekonomické účty majú modulovú štruktúru, ako je stanovené v nariadení (EÚ) č. 691/2011, a v prílohe V je konkrétne uvedený modul pre účty odvetvia environmentálnych tovarov a služieb.
            
         
               (2)
            
            
               Komisia by do 31. decembra 2015 mala vytvoriť indikatívny zoznam environmentálnych tovarov a služieb, ako aj hospodárskych činností, na ktoré sa vzťahuje príloha V.
            
         
               (3)
            
            
               V súlade s článkom 6 nariadenia (EÚ) č. 691/2011 majú členské štáty zasielať štatistické údaje v elektronickej forme, a to vo vhodnom technickom formáte, ktorý stanoví Komisia. Banka pre medzinárodné zúčtovanie, Európska centrálna banka, Komisia (Eurostat), Medzinárodný menový fond, Organizácia pre hospodársku spoluprácu a rozvoj (OECD), Organizácia Spojených národov a Svetová banka zaviedli iniciatívu SDMX (Statistical Data and Metadata eXchange, výmena štatistických údajov a metaúdajov) o štatistických a technických štandardoch na výmenu a zdieľanie údajov a metaúdajov. SDMX poskytuje štatistické a technické štandardy na výmenu oficiálnych štatistík. Preto by sa mal zaviesť technický formát v súlade s týmito štandardmi. Členským štátom by sa mali poskytnúť usmernenia o tom, ako ich implementovať v súlade s požiadavkami tohto nariadenia. Tieto usmernenia by mala vypracovať Komisia (Eurostat) v úzkej spolupráci s členskými štátmi v rámci Európskeho štatistického systému.
            
         
               (4)
            
            
               Používanie jednotného štandardu na výmenu a zasielanie údajov pre štatistiku, na ktorú sa vzťahuje nariadenie (EÚ) č. 691/2011, by pozitívne prispelo k integrácii pracovných procesov v tejto oblasti štatistiky.
            
         
               (5)
            
            
               V súlade s článkom 7 ods. 2 nariadenia (EÚ) č. 691/2011 by členské štáty mali Komisii (Eurostatu) predkladať správy o kvalite zasielaných údajov.
            
         
               (6)
            
            
               V súlade s článkom 7 ods. 3 nariadenia (EÚ) č. 691/2011 by Komisia mala prijať vykonávacie akty s cieľom určiť formu, štruktúru a periodicitu správ o kvalite údajov.
            
         
               (7)
            
            
               Opatrenia stanovené v tomto nariadení sú v súlade so stanoviskom Výboru pre Európsky štatistický systém,
            
         PRIJALA TOTO NARIADENIE:
   Článok 1
   Indikatívny zoznam environmentálnych tovarov a služieb a hospodárskych činností
   Týmto sa stanovuje indikatívny zoznam environmentálnych tovarov a služieb a hospodárskych činností, ktorý je uvedený v prílohe.
   Článok 2
   Technický formát na zasielanie údajov
   Členské štáty musia poskytovať údaje vyžadované podľa nariadenia (EÚ) č. 691/2011 s použitím dátových formátov v súlade s SDMX. Komisia (Eurostat) sprístupní podrobnú dokumentáciu o týchto formátoch.
   Článok 3
   Forma, štruktúra a periodicita správ o kvalite
   1.   Členské štáty každý rok predkladajú Komisii (Eurostatu) správy o kvalite zasielaných údajov podľa nariadenia (EÚ) č. 691/2011 v lehotách na zasielanie údajov stanovených v oddiele 4 príloh I až VI k uvedenému nariadeniu.
   2.   Správy o kvalite musia obsahovať tieto informácie:
   
               a)
            
            
               kvalita zdrojov použitých na získanie údajov zaslaných podľa nariadenia (EÚ) č. 691/2011;
            
         
               b)
            
            
               úpravy základných štatistík realizované tak, aby výsledok korešpondoval s pojmami a definíciami v účtoch alebo z iných metodických dôvodov;
            
         
               c)
            
            
               odhad a zostavenie údajov, ktoré nemožno priamo odvodiť zo štatistických zdrojov;
            
         
               d)
            
            
               prerušenia v časových radoch vyplývajúce zo zmien v metodike alebo zdrojoch údajov a opatrenia prijaté na to, aby časové rady boli čo najporovnateľnejšie.
            
         Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. novembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 192, 22.7.2011, s. 1.
   
      PRÍLOHA
      V tejto prílohe sa s cieľom uľahčiť jednotné uplatňovanie prílohy V nariadenia (EÚ) č. 691/2011 stanovuje indikatívny zoznam environmentálnych tovarov a služieb a hospodárskych činností. Zoznam zahŕňa environmentálne tovary a služby, ako aj hospodárske činnosti.
      Tovary, služby a hospodárske činnosti by mali byť relevantné na vnútroštátnej úrovni. Na posúdenie vnútroštátnej relevantnosti možno použiť tieto aspekty:
      
                  a)
               
               
                  či produkcia tovarov a služieb a dané hospodárske činnosti sú v krajine štatisticky významné;
               
            
                  b)
               
               
                  či existujú zdroje údajov na odhad tovarov, služieb a hospodárskych činností.
               
            Tento indikatívny zoznam nie je vyčerpávajúci a nevylučuje existenciu iných relevantných vnútroštátnych environmentálnych tovarov, služieb a hospodárskych činností.
      
         Environmentálne tovary a služby
      
      
                  —
               
               
                  produkty ekologického poľnohospodárstva (rastlinné a živočíšne) a produkty akvakultúry a podporné služby,
               
            
                  —
               
               
                  palivové drevo; ostatné drevo, ktoré spĺňa požiadavky opatrení na zabezpečenie udržateľnosti,
               
            
                  —
               
               
                  služby asanácie ťažobných lokalít,
               
            
                  —
               
               
                  služby zachytávania drenážnej vody s cieľom zabrániť kontaminácii podzemných vôd,
               
            
                  —
               
               
                  elektrické dopravné zariadenia a dopravné zariadenia efektívnejšie využívajúce zdroje; výfukové potrubia a ich časti (tiež filtre častíc),
               
            
                  —
               
               
                  nástroje, prístroje a zariadenia na analýzu znečisťujúcich látok, filtrovanie alebo čistenie plynov a kvapalín,
               
            
                  —
               
               
                  septiky, perforované koše a podobné výrobky používané na filtráciu vody pri vstupe do odtokových kanálov; čerpadlá na použitie pri čistení odpadových vôd, vozidlá na zber odpadových vôd a čistenie kanalizácie, aktívne uhlie na filtráciu vody;
               
            
                  —
               
               
                  rúry a rúrky pre čističky odpadových vôd a na vodohospodárske účely,
               
            
                  —
               
               
                  vrecúška a vrecia ako náhrada plastových tašiek; debny, škatule, kontajnery a ostatné nádoby na skladovanie a prepravu odpadu; tabule, bloky a podobné výrobky z rastlinných vláken, slamy alebo drevného odpadu aglomerovaného s minerálnymi spojivami; spaľovacie zariadenia a zariadenia na spracovanie odpadu (napr. používané na skládkach),
               
            
                  —
               
               
                  olovené kontajnery na rádioaktívny odpad,
               
            
                  —
               
               
                  údržbové a opravárenské služby na zníženie strát vody,
               
            
                  —
               
               
                  špecifické zariadenia na výrobu energie z obnoviteľných zdrojov: napr. systémy skladovania bioplynu, kotly na drevo a ostatné prístroje, solárne panely a fotovoltické články, vodné turbíny a vodné kolesá, veterné turbíny,
               
            
                  —
               
               
                  biopalivá,
               
            
                  —
               
               
                  drevené uhlie, ktoré spĺňa požiadavky opatrení na zabezpečenie udržateľnosti,
               
            
                  —
               
               
                  tovar určený na tepelnú a protihlukovú izoláciu hlavne v budovách: napr. korkové výrobky, okná s tromi izolačnými vrstvami, izolačné materiály na fasády, strechy a ostatné prvky budov, ako napríklad materiály vyrobené zo skleného vlákna, kamennej vlny, celulózy, polymérov a polyuretánu a iné,
               
            
                  —
               
               
                  upravené drevené nádoby,
               
            
                  —
               
               
                  špecifické zariadenia vyrobené na ochranu životného prostredia a produkty na riadenie zdrojov: napr. termostaty na reguláciu vykurovania a chladenia, termostatické ventily, tepelné čerpadlá, kondenzačné kotly, solárne ohrievače vody,
               
            
                  —
               
               
                  výbojky a nízkotlakové výbojky (napr. kompaktné žiarivky) a najefektívnejšie domáce prístroje,
               
            
                  —
               
               
                  regenerovaný kaučuk v primárnych formách alebo platniach, listoch alebo pásoch, bioplastové vrecúška a vrecia,
               
            
                  —
               
               
                  stroje a prístroje na spätné získavanie kovov,
               
            
                  —
               
               
                  údržbové, opravárenské a inštalačné služby pre environmentálne tovary,
               
            
                  —
               
               
                  elektrina, plyn a teplo z obnoviteľných zdrojov,
               
            
                  —
               
               
                  odsolená voda a zachytená dažďová voda; údržba vodovodnej siete na zníženie strát vody,
               
            
                  —
               
               
                  služby súvisiace s odpadovými vodami; napr. zber, preprava a čistenie odpadových vôd, prevádzka, údržba a čistenie kanalizačných systémov,
               
            
                  —
               
               
                  služby zberu, spracúvania a likvidácie nebezpečného a iného ako nebezpečného odpadu,
               
            
                  —
               
               
                  služby nakladania s jadrovým odpadom a jeho likvidácie,
               
            
                  —
               
               
                  služby recyklácie materiálov; druhotné suroviny,
               
            
                  —
               
               
                  asanačné a čistiace služby na úpravu pôdy, podzemnej a povrchovej vody,
               
            
                  —
               
               
                  asanačné a čistiace služby na úpravu ovzdušia,
               
            
                  —
               
               
                  ostatné asanačné a špecializované služby na kontrolu znečisťovania,
               
            
                  —
               
               
                  budovy s nízkou spotrebou energie a pasívne budovy a renovácia existujúcich budov na účely energetických úspor,
               
            
                  —
               
               
                  služby na údržbu a opravu vodovodných sietí,
               
            
                  —
               
               
                  čističky odpadových vôd a zariadenia na spracovanie odpadu a kanalizačné systémy,
               
            
                  —
               
               
                  elektrárne využívajúce obnoviteľné zdroje energie vrátane inštalácie fotovoltických panelov,
               
            
                  —
               
               
                  protihluková izolácia,
               
            
                  —
               
               
                  inžinierske a architektonické služby pre budovy s nízkou spotrebou energie a pasívne budovy a renováciu existujúcich budov na účely energetických úspor,
               
            
                  —
               
               
                  inžinierske a architektonické služby pre projekty v oblasti energie z obnoviteľných zdrojov,
               
            
                  —
               
               
                  inžinierske a architektonické služby pre projekty v oblasti hospodárenia s vodou, odpadovými vodami a odpadom,
               
            
                  —
               
               
                  služby automobilovej technickej kontroly zameranej na emisie do ovzdušia,
               
            
                  —
               
               
                  výskumné a vývojové služby v oblasti ochrany životného prostredia a riadenia zdrojov,
               
            
                  —
               
               
                  environmentálne konzultačné služby,
               
            
                  —
               
               
                  zber pouličného odpadu a odpadkov z verejných priestranstiev,
               
            
                  —
               
               
                  administratívne služby v oblasti ochrany životného prostredia a riadenia zdrojov,
               
            
                  —
               
               
                  služby odbornej prípravy v oblasti ochrany životného prostredia a riadenia zdrojov,
               
            
                  —
               
               
                  environmentálne služby poskytované členskými organizáciami,
               
            
                  —
               
               
                  služby pre prírodné rezervácie vrátane ochrany voľne žijúcej zveri.
               
            
         Environmentálne hospodárske činnosti
      
      
                  —
               
               
                  činnosti ekologického poľnohospodárstva (rastlinné a živočíšne) a produkty akvakultúry a podporné služby,
               
            
                  —
               
               
                  palivové drevo; výroba ostatného dreva, ktoré spĺňa požiadavky opatrení na zabezpečenie udržateľnosti,
               
            
                  —
               
               
                  asanácia ťažobných lokalít,
               
            
                  —
               
               
                  zachytávanie drenážnej vody s cieľom zabrániť kontaminácii podzemných vôd,
               
            
                  —
               
               
                  výroba elektrických dopravných zariadení a dopravných zariadení efektívnejšie využívajúcich zdroje, výfukových potrubí a ich častí (tiež filtrov častíc),
               
            
                  —
               
               
                  výroba nástrojov, prístrojov a zariadení na analýzu znečisťujúcich látok, filtrovanie alebo čistenie plynov a kvapalín,
               
            
                  —
               
               
                  výroba septikov, perforovaných košov a podobných výrobkov používaných na filtráciu vody pri vstupe do odtokových kanálov; čerpadiel na použitie pri čistení odpadových vôd, vozidiel na zber odpadových vôd a čistenie kanalizácie, aktívneho uhlia na filtráciu vody,
               
            
                  —
               
               
                  výroba rúr a rúrok pre čističky odpadových vôd a na vodohospodárske účely,
               
            
                  —
               
               
                  výroba vrecúšok a vriec ako náhrady plastových tašiek; debien, škatúľ, kontajnerov a ostatných nádob na skladovanie a prepravu odpadu; tabúľ, blokov a podobných výrobkov z rastlinných vláken, slamy alebo drevného odpadu aglomerovaného s minerálnymi spojivami; spaľovacích zariadení a zariadení na spracovanie odpadu (napr. používané na skládkach),
               
            
                  —
               
               
                  výroba olovených kontajnerov na rádioaktívny odpad,
               
            
                  —
               
               
                  údržbové a opravárenské činnosti na zníženie strát vody,
               
            
                  —
               
               
                  výroba špecifických zariadení na výrobu energie z obnoviteľných zdrojov: napr. systémov skladovania bioplynu, kotlov na drevo a ostatných prístrojov, solárnych panelov a fotovoltických článkov, vodných turbín a vodných kolies, veterných turbín,
               
            
                  —
               
               
                  výroba biopalív,
               
            
                  —
               
               
                  výroba dreveného uhlia, ktoré spĺňa požiadavky opatrení na zabezpečenie udržateľnosti,
               
            
                  —
               
               
                  výroba tovaru určeného na tepelnú a protihlukovú izoláciu hlavne v budovách: napr. korkových výrobkov, okien s tromi izolačnými vrstvami, izolačných materiálov na fasády, strechy a ostatné prvky budov, ako napríklad materiálov vyrobených zo skleného vlákna, kamennej vlny, celulózy, polymérov a polyuretánu a iných,
               
            
                  —
               
               
                  úprava drevených nádob,
               
            
                  —
               
               
                  výroba špecifických zariadení na ochranu životného prostredia a produktov na riadenie zdrojov: napr. termostatov na reguláciu vykurovania a chladenia, termostatických ventilov, tepelných čerpadiel, kondenzačných kotlov, solárnych ohrievačov vody,
               
            
                  —
               
               
                  výroba výbojok a nízkotlakových výbojok (napr. kompaktných žiariviek) a najefektívnejších domácich prístrojov,
               
            
                  —
               
               
                  výroba regenerovaného kaučuku v primárnych formách alebo platniach, listoch alebo pásoch, bioplastových vrecúšok a vriec,
               
            
                  —
               
               
                  výroba strojov a prístrojov na spätné získavanie kovov,
               
            
                  —
               
               
                  údržbové, opravárenské a inštalačné činnosti pre environmentálne tovary,
               
            
                  —
               
               
                  výroba elektriny, plynu a tepla z obnoviteľných zdrojov,
               
            
                  —
               
               
                  odsoľovanie vody a zachytávanie dažďovej vody; údržba vodovodnej siete na zníženie strát vody,
               
            
                  —
               
               
                  poskytovanie služieb súvisiacich s odpadovými vodami: napr. zber, preprava a čistenie odpadových vôd, prevádzka, údržba a čistenie kanalizačných systémov,
               
            
                  —
               
               
                  poskytovanie služieb zberu, spracúvania a likvidácie nebezpečného a iného ako nebezpečného odpadu,
               
            
                  —
               
               
                  poskytovanie služieb nakladania s jadrovým odpadom a jeho likvidácie,
               
            
                  —
               
               
                  poskytovanie služieb recyklácie materiálov; výroba druhotných surovín,
               
            
                  —
               
               
                  poskytovanie asanačných a čistiacich služieb na úpravu pôdy, podzemnej a povrchovej vody,
               
            
                  —
               
               
                  poskytovanie asanačných a čistiacich služieb na úpravu ovzdušia,
               
            
                  —
               
               
                  poskytovanie ostatných asanačných a špecializovaných služieb na kontrolu znečisťovania,
               
            
                  —
               
               
                  výstavba budov s nízkou spotrebou energie a pasívnych budov a renovácia existujúcich budov na účely energetických úspor,
               
            
                  —
               
               
                  údržba a oprava vodovodných sietí,
               
            
                  —
               
               
                  výstavba čističiek odpadových vôd a zariadení na spracovanie odpadu a kanalizačných systémov,
               
            
                  —
               
               
                  výstavba elektrárni využívajúcich obnoviteľné zdroje energie vrátane inštalácie fotovoltických panelov,
               
            
                  —
               
               
                  protihluková izolácia,
               
            
                  —
               
               
                  inžinierske a architektonické služby pre budovy s nízkou spotrebou energie a pasívne budovy a renováciu existujúcich budov na účely energetických úspor,
               
            
                  —
               
               
                  inžinierske a architektonické služby pre projekty v oblasti energie z obnoviteľných zdrojov,
               
            
                  —
               
               
                  inžinierske a architektonické služby pre projekty v oblasti hospodárenia s vodou, odpadovými vodami a odpadom,
               
            
                  —
               
               
                  služby automobilovej technickej kontroly zameranej na emisie do ovzdušia,
               
            
                  —
               
               
                  výskumné a vývojové služby v oblasti ochrany životného prostredia a riadenia zdrojov,
               
            
                  —
               
               
                  environmentálne konzultačné služby,
               
            
                  —
               
               
                  zber pouličného odpadu a odpadkov z verejných priestranstiev,
               
            
                  —
               
               
                  administratívne služby v oblasti ochrany životného prostredia a riadenia zdrojov,
               
            
                  —
               
               
                  služby odbornej prípravy v oblasti ochrany životného prostredia a riadenia zdrojov,
               
            
                  —
               
               
                  environmentálne služby poskytované členskými organizáciami,
               
            
                  —
               
               
                  služby pre prírodné rezervácie vrátane ochrany voľne žijúcej zveri.